มีเพศสัมพันธ์ไม่วมถุงยาง แต่กินยาคุมฉุเฉินเดือนหนึ่งไป 3 ครั้ง ตอนนี้เกือบจะสองเดือนแล้วแต่เมนส์ยังไม่มา ปกติเมส์จะมาวันที่ 1-2 แล้วก็ 20-24 ภายใน 1 เดือน แต่เดือนนี้ยังไม่มา แต่มีอาการปวดท้องเหมือนประจำเดือนจะมาในวันที่ 1 และวันที่20 อยากทราบว่าเป็นเพราะอะไรคะ
สวัสดีค่ะ ยาคุมกำเนิดแบบฉุกเฉิน เป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อนไปได้การกินยาคุมฉุกเฉินหลายๆครั้งในรอบเดือนเดียวกัน อาจลดประสิทธิภาพของยาและเพิ่มโอกาสที่จะทำให้ประจำเดือนคลาดเคลื่อนไปได้ด้วยโดยประจำเดือนที่คลาดเคลื่อนไปนั้น ไม่ควรคลาดเคลื่อนไปเกิน 35 วันค่ะ ถ้าเกินจากนี้แล้ว ควรต้องยืนยันการตั้งครรภ์ให้แน่ชัด สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ ถ้าให้ผลลบแต่ประจำเดือนยังไม่มา ควรไปยืนยันผลที่รพอีกครั้ง